പത്തനംതിട്ട, കോട്ടയം, എറണാകുളം, ഇടുക്കി, തൃശൂര് എന്നീ ജില്ലകള്ക്ക് റെഡ് അലേര്ട്ട്!!!ഏഴു ജില്ലകളില് ഓറഞ്ച് അലേര്ട്ടും കണ്ണൂര്, കാസര്കോട് എന്നിവിടങ്ങളില് യെല്ലോ അലേര്ട്ടും തെക്കന്ജില്ലകളിലും മധ്യകേരളത്തിലും അതീവ ജാഗ്രതാ നിര്ദേശം റെഡ് അലേര്ട്ട്! കേരളം ഏറെ ഭീതിയോടെ കേള്ക്കുന്ന ഒരു വാക്കാണിത്... കനത്ത മഴയും നദികളുടെ ജലനിരപ്പ് ഉയരുന്നതും ഒക്കെയായി കേരളത്തിന്റെ അന്തരീക്ഷം ഇപ്പോള് വല്ലാത്ത ഒരു അവസ്ഥയിലാണ്.... ചിലയിടങ്ങളില് വെള്ളപ്പൊക്ക ഭീഷണി വരെ നിലനില്ക്കുന്നുണ്ട്... ഇപ്പോള് ഇതാ ആ വാര്ത്തയും കൂടി പുറത്തുവന്നിരിക്കുന്നു..... കേരളത്തിലെ അഞ്ച് ജില്ലകള്ക്ക് റെഡ് അലേര്ട്ട് പ്രഖ്യാപിച്ചിരിക്കുകയാണ്..... തുടര്ച്ചയായി പെയ്യുന്ന മഴയും നാശനഷ്ടങ്ങളും കണക്കിലെടുത്ത് സര്ക്കാര് വളരെയധികം ഗൗരവകരമായ ചര്ച്ചകള് കൂടെ നടത്താനിരിക്കുകയാണ്. പത്തനംതിട്ട, കോട്ടയം, എറണാകുളം, ഇടുക്കി, തൃശൂര് എന്നീ ജില്ലകളിലാണ് കേന്ദ്ര കാലാവസ്ഥ വകുപ്പ് റെഡ് അലര്ട്ട് പ്രഖ്യാപിച്ചത്. ഏഴു ജില്ലകളില് ഓറഞ്ച് അലര്ട്ടും കണ്ണൂര്, കാസര്കോട് എന്നിവിടങ്ങളില് യെലോ അലര്ട്ടും പ്രഖ്യാപിച്ചിരിക്കുകയാണ് . തെക്കന്ജില്ലകളിലും മധ്യകേരളത്തിലും അതീവ ജാഗ്രതാ നിര്ദേശം പുറപ്പെടുവിച്ചിട്ടുണ്ട് .കാലവര്ഷം ശക്തിപ്രാപിച്ച സാഹചര്യത്തില് സംസ്ഥാനത്ത് എല്ലാ പോലീസ് സേനാംഗങ്ങളും കനത്ത ജാഗ്രത പാലിക്കാന് സംസ്ഥാന പോലീസ് മേധാവി അനില് കാന്ത് നിര്ദ്ദേശം നല്കി. അടിയന്തിര സാഹര്യങ്ങളില് പൊതുജനങ്ങള്ക്ക് 112 എന്ന നമ്ബറില് ഏത് സമയവും ബന്ധപ്പെടാം. പോലീസ് സ്റ്റേഷനുകളില് രക്ഷാപ്രവര്ത്തനങ്ങള്ക്ക് പ്രത്യേകസംഘങ്ങള് രൂപീകരിക്കും. 1 മണിക്ക് കേന്ദ്ര കാലാവസ്ഥ വകുപ്പ് പുറപ്പെടുവിച്ച വിവരങ്ങളുടെ അടിസ്ഥാനത്തില് അടുത്ത 3 മണിക്കൂറില് കേരളത്തില് ഇടുക്കി, കോട്ടയം, എറണാകുളം, തൃശൂര് എന്നി ജില്ലകളില് ഇടിയോട് കൂടിയ അതിതീവ്ര മഴക്കും മണിക്കൂറില് 40 കി.മീ വേഗതയില് വീശിയടിച്ചേക്കാവുന്ന കാറ്റിനും സാധ്യതയുണ്ട് . മലപ്പുറം, പാലക്കാട്, ആലപ്പുഴ, പത്തനംതിട്ട, കൊല്ലം, തിരുവനന്തപുരം എന്നി ജില്ലകളില് ഇടിയോട് കൂടിയായ അതിശക്തമായ മഴക്കും മണിക്കൂറില് 40 കിലോമീറ്റര് വരെ വേഗതയില് വീശിയടിച്ചേക്കാവുന്ന കാറ്റിനും സാധ്യത ഉണ്ട് . കാസര്ഗോഡ്, കണ്ണൂര്, വയനാട്, കോഴിക്കോട് ജില്ലകളില് ശക്തമായ മഴക്കും സാധ്യതയുണ്ടെന്നും കേന്ദ്ര കാലാവസ്ഥ വകുപ്പ് അറിയിച്ചു. ഇന്നും നാളെയും കേരള ലക്ഷദ്വീപ് തീരങ്ങളിലും, തെക്കന് കിഴക്കന് അറബിക്കടലിലും, മാലദ്വീപ് തീരങ്ങളിലും, ഗള്ഫ് ഓഫ് മാന്നാറിലും, കന്യാകുമാരി തീരങ്ങളിലും മണിക്കൂറില് 40 മുതല് 60 കിലോമീറ്റര് വരെ വേഗതയില് വീശിയടിച്ചേക്കാവുന്ന ശക്തമായ കാറ്റിനും മോശം കാലാവസ്ഥക്കും സാധ്യതയുണ്ടെന്ന് കേന്ദ്രകാലാവസ്ഥാ വകുപ്പ് അറിയിച്ചു. ഇന്ന് വടക്കന് ആന്ധ്രാതീരങ്ങളില് മണിക്കൂറില് 40 മുതല് 50 കിലോമീറ്റര് വരെ വേഗതയില് വീശിയടിച്ചേക്കാവുന്ന ശക്തമായ കാറ്റിനും മോശം കാലാവസ്ഥയ്ക്കും സാധ്യതയുണ്ടെന്ന് കേന്ദ്ര കാലാവസ്ഥ വകുപ്പ് അറിയിച്ചു.മുന്നറിയിപ്പുള്ളതിനാല് ഈ ദിവസങ്ങളില് മേല്പ്പറഞ്ഞ പ്രദേശങ്ങളില് മത്സ്യബന്ധനത്തിന് പോകാന് പാടില്ലെന്ന് തിരുവനന്തപുരം ജില്ലാ കളക്ടര് അറിയിച്ചു. അറബിക്കടലിലെ ന്യൂനമര്ദ്ദത്തിന്്റെ ഫലമായി കേരളത്തില് ശക്തമായ മഴ വ്യാപകമാകുന്നത്.. തെക്കന്മദ്ധ്യ ജില്ലകളില് ഇതിനോടകം ശക്തമായ മഴ വൈകുന്നേരത്തോടെ വടക്കന് ജില്ലകളിലും കനക്കുമെന്നാണ് മുന്നറിയിപ്പ് അടുത്ത 24 മണിക്കൂര് അതീവ ജാഗ്രത പുലര്ത്തേണ്ടതാണ്. നദികളില് ജലനിരപ്പുയരാനും ചില അണക്കെട്ടുകളില് നിന്ന് വെള്ളം പുറത്തേക്കൊഴുക്കാനും സാധ്യതയുണ്ട്. നദിക്കരകളിലും അണക്കെട്ടുകളുടെ താഴെയും താമസിക്കുന്നവര് ജാഗ്രത പാലിക്കുകയും അധികൃതരുടെ നിര്ദേശങ്ങള് അനുസരിക്കുകയും ചെയ്യണം. യാതൊരു കാരണവശാലും ജലാശയങ്ങളില് ഇറങ്ങാന് പാടില്ല. മലയോര മേഖലകളിലേക്കുള്ള യാത്രകള് പരമാവധി ഒഴിവാക്കണം. മണ്ണിടിച്ചില്ഉരുള്പൊട്ടല് സാധ്യതയുള്ള പ്രദേശങ്ങളില് അധിവസിക്കുന്നവരും അതീവ ജാഗ്രത പാലിക്കേണ്ടതാണ്